Προγεννητικός έλεγχος : επεμβατικός και μη επεμβατικός. Έλεγχος χρωμοσωμικών αλλαγών που προκύπτουν και αντιμετώπιση τους
Creators: name: Μούσιος, Πασχάλης Βασιλείου
Publisher: name: Aristotle University of Thessaloniki
Year: 2022
Subjects: Προγεννητικός έλεγχος
Επεμβατικός έλεγχος
Μη επεμβατικός έλεγχος
Prenatal testing
Invasive testing
Non-invasive testing

description: Εισαγωγή: Οι χρωμοσωμικές ανωμαλίες που προκύπτουν κατά την ανάπτυξη του εμβρύου αποτελούν ένα σημαντικό ζήτημα δημόσιας υγείας λόγω των δυσμενών επιπτώσεών τους στην έκβαση της εγκυμοσύνης. Ωστόσο, από τα έως τώρα βιβλιογραφικά δεδομένα δεν γίνεται σαφές αν οι νέοι γονείς στην Ελλάδα γνωρίζουν τις μεθόδους ανίχνευσης και διάγνωσης των χρομωσωμικών ανωμαλιών κατά τη διάρκεια της κύησης, οι οποίες βοηθούν στη λήψη καίριων αποφάσεων προγεννητικά για την έκβαση της εγκυμοσύνης. Σκοπός: Σκοπός της παρούσας μελέτης ήταν η διερεύνηση των απόψεων των γυναικών σχετικά με τον προγεννητικό έλεγχο των χρωμοσωμικών ανωμαλιών, η αξιολόγηση του αντιληπτού ρίσκου σχετικά με τα αποτελέσματα της ανίχνευσης χρωμοσωμικών ανωμαλιών και οι παράγοντες που το επηρεάζουν. Μεθοδολογία: Για τις ανάγκες της μελέτης δημιουργήθηκε ερωτηματολόγιο μετά την ανασκόπηση της βιβλιογραφίας. Το ερωτηματολόγιο μοιράστηκε στα Εξωτερικά Ιατρεία μεγάλου Μαιευτικού Νοσοκομείου της χώρας. Αποτελέσματα: Το ερωτηματολόγιο συγκέντρωσε συνολικό δείκτη εσωτερικής συνέπειας 0,743. Το ερωτηματολόγιο συμπλήρωσαν 96 γυναίκες. Οι γυναίκες είχαν πολύ χαμηλό δείκτη γνώσεων (34,63%), παρόλο που γνώριζαν τις μεθόδους προγεννητικού ελέγχου, συμπεριλαμβανομένου του μη επεμβατικού ΝΙΡΤ. Ο ισχυρότερος προγνωστικός παράγοντας καλής γνώσης ήταν η προηγούμενη ενημέρωση και το μορφωτικό επίπεδο. Η πλειοψηφία των γυναικών (59,6%) θα επέλεγε να διακόψει την κύηση αν υπήρχε διαγνωστική επιβεβαίωση σοβαρής χρωμοσωμικής ανωμαλίας με νοητική υστέρηση. Συμπεράσματα: Οι Ελληνίδες έγκυες έχουν σοβαρό έλλειμα γνώσης αναφορικά με τον προγεννητικό έλεγχο. Ωστόσο, η ενημέρωση τους από τον θεράποντα θα μπορούσε να ενισχύσει τις γνώσεις τους και να συμβάλλει στην έγκαιρη λήψη αποφάσεων για τη συνέχιση της εγκυμοσύνης σε περίπτωση επιβεβαίωσης χρωμοσωμικής ανωμαλίας προγεννητικά
description: Introduction: Chromosomal abnormalities occurring during fetal development are a major public health issue due to their adverse effects on the outcome of pregnancy. However, up to date, literature hasn’t revealed whether young parents in Greece know the methods of screening and diagnosis of chromosomal abnormalities during pregnancy, which can contribute to decision making prenatally. Aim: The purpose of this study was to investigate the views of women about the prenatal screening of chromosomal abnormalities, to assess the perceived risk and the factors which affect it. Methods: For the needs of the study a questionnaire was created after reviewing the literature. The questionnaire was distributed at the Outpatient Clinics of a large Obstetrics Hospital in the country. Results: The questionnaire had a total internal consistency index of 0.743. The questionnaire was completed by 96 women. Women had a very low knowledge index (34.63%), although they knew the methods of antenatal care, including non-invasive NIPT. The strongest prognostic factor of good knowledge was the previous information and the educational level. The majority of women (59.6%) would choose to terminate the pregnancy if there was a diagnostic confirmation of a severe chromosomal abnormality causing mental retardation. Conclusions: Greek pregnant women have a serious lack of knowledge regarding antenatal screening. However, informing may enhance their knowledge and help them make timely decisions about continuing the pregnancy if a chromosomal abnormality is confirmed prenatally